b'\n_START_ARTICLE_\nCAB Abstracts\n_START_PARAGRAPH_\nCAB Abstracts je baza sa\xc5\xbeetaka britanskog izdava\xc4\x8da CABI Publishinga. Zna\xc4\x8dajan broj tih sa\xc5\xbeetaka povezan je na cjeloviti tekst. Ova podatkovna baza pokriva znanstvena podru\xc4\x8dja: agronomije, biologije, nutricionizma, veterine i zdravstva te nudi sa\xc5\xbeetke \xc4\x8dlanaka iz znanstvenih \xc4\x8dasopisa, knjiga, zbornika s konferencija, godi\xc5\xa1njaka Ima vi\xc5\xa1e od 6 milijuna zapisa. Dubina zapisa su bibliografski, sa\xc5\xbeetci i indeksni. Pokriva podatke od 1973. do danas. Baza je pokrenuta 1973. godine. Davatelji pristupa (pristupne to\xc4\x8dke) su Datastar, Dialog bluesheets, STN International, CAB Direct (CABI-jeva vlastita platforma), Thomson-Reuters Web of Knowledge, EBSCO, OvidSP, Dimdi. Formati koji su pokriveni su \xc4\x8dlanci u \xc4\x8dasopisima, kratki sadr\xc5\xbeaji odnosno sa\xc5\xbeetci, konferencijski zbornici, knjige, poglavlja u knjigama, monografije, godi\xc5\xa1njaci, priru\xc4\x8dnici, bilteni, teze (doktorati i magisteriji), terenske bilje\xc5\xa1ke, papiri s rasprava, tehni\xc4\x8dke informacije i pisma s novostima. Pokrivena je gra\xc4\x91a  na vi\xc5\xa1e od 50 jezika i sa\xc5\xbeetci na engleskom. CAB Abstract je unutar CAB Directa, koji osim njega obuhva\xc4\x87a i Global Health.'